EkBass/fiwiki-20250220-pages-articles huggingface dataset:
Kotikokki.net

Kotikokki.net on ruoanlaittoon keskittyvä suomalainen verkkosivusto, jossa käyttäjät jakavat reseptejään ja keskustelevat ruoanlaittoon liittyvistä asioista. Kotikokki.net on yksi Suomen suosituimmista ruokasivustoista 400 000 viikoittaisella kävijämäärällään. Kirjautuneita käyttäjiä palvelulla oli heinäkuussa 2014 lähes 74 000 ja reseptejä yli 56 000. Vuonna 2014 Kotikokki.net-palvelu uudistui ja muuttui responsiiviseksi tukemaan kasvavaa mobiililaitteiden käyttöä. Muutoksen koki myös Kotikokki.netin ulkoasu ja monet sen toiminnallisuuksista. Sisällöllisten muutosten tarkoituksena on ollut edistää sivuston yhteisöllisyyttä ja parantaa reseptien näkyvyyttä. == Sivuston suosio == === Suosituimmat reseptit === Kotikokista haetaan tyypillisesti helppoa arkiruokaa ja erityisesti leivontaohjeet ovat suosittuja, mikä näkyy myös palvelun suosituimpien reseptien listalla. Kotikokin kaikkien aikojen viisi suosituinta reseptiä olivat kesällä 2014: # Maailman paras pannukakku (3 492 612 katselukertaa) # Mokkapalat (3 195 177 katselukertaa) # Lettutaikina (1 992 968 katselukertaa) # Makaronilaatikko (1 757 033 katselukertaa) # Kinkkupiirakka (1 453 344 katselukertaa) === Suosituimmat viikot === Kotikokki.net-palvelun suurimmat kävijähuiput keskittyvät tyypillisesti juhlapyhien ympärille, jolloin käyttäjät tarvitsevat uusia ideoita tai muuten ekstra-apua juhlapyhien ruokaperinteistä selviämiseen. Ehdottomasti suosituin viikko kävijöiden suhteen on kuitenkin joulun alusviikko. Muita suosittuja kausia ovat pääsiäinen ja juhannus. == Palvelun ominaisuudet == === Sivusto === Kotikokki.netissä olevia reseptejä ja erilaisia teemaruokakokonaisuuksia voi selailla, vaikka ei olisi kirjautunut sivuston jäseneksi. Kirjautunut käyttäjä pystyy lisäämään palveluun omia reseptejään, luomaan erilaisia menu-, ostoslista- ja keittokirjakokonaisuuksia, merkitsemään talteen muiden reseptejä sekä ottamaan osaa sivustolla käytäviin keskusteluihin. === Mobiili === Kotikokki.net- sivusto on täysin responsiivinen eli toimii samalla osoitteella myös kaikissa mobiili- ja tablettilaitteissa. Tämän lisäksi mobiilisovellus on ladattavissa kaikille yleisimmille alustoille. === Sosiaalinen media === Pääsivuston lisäksi Kotikokki.net on aktiivinen sosiaalisessa mediassa. Palvelulta löytyy viisi eri sosiaalisen median kanavaa, joista suosituin on Facebook. Reseptien jakamisen lisäksi seuraajat käyvät Facebook-sivulla aktiivisesti ruoka- aiheisia keskusteluja. Muita Kotikokin kanavia ovat Twitter, Google+, Pinterest ja Instagram. == Osaksi Alma Mediaa == Kotikokki.net on alun perin Rohea Oy:n vuonna 2005 perustama verkkopalvelu. Rohea Oy on www- kuluttajapalveluiden tuottamiseen ja rakentamiseen erikoistunut yritys, jonka muita kehittämiä ja ylläpitämiä palveluita ovat muun muassa Qaiku.com, Kuvake.net ja Vuodatus.net. Alma Media Oyj tuli osakkaaksi Kotikokki.netiin vuonna 2008. Pääomistajaksi Alma Media siirtyi vuonna 2010. Tällä hetkellä Alma Median omistusosuus Kotikokki Net Oy:sta on 65 prosenttia. Alma Mediassa Kotikokki.net on osa IL-Media-liiketoimintayksikköä. == Lähteet == == Aiheesta muualla == * Kotikokki.net Luokka:Suomalaiset verkkosivustot
Anna Amnell

Pirkko Anna Amnell (vuoteen 1998 Pirkko Liisa Pekkarinen, o.s. Kolehmainen, s. 28. kesäkuuta 1938 Iisalmi) on suomalainen toimittaja ja nuortenkirjailija. Ollessaan American Field Service -vaihto-oppilaana vuosina 1956–1957 Amnell suoritti high school diploman Billings Senior High Schoolissa Billingsissä Montanassa ja kirjoitti ylioppilaaksi Iisalmen Tyttölyseosta vuonna 1959. Hän opiskeli estetiikkaa, yleistä kirjallisuutta, sosiologiaa ja psykologiaa Helsingin yliopistossa, josta hän valmistui vuonna 1963 humanististen tieteiden kandidaatiksi. Vuonna 1970 Amnell valmistui filosofian maisteriksi pääaineinaan englanti ja uskontotiede. Pro gradu -tutkielmansa hän kirjoitti Narnia-kirjoista. Amnell asui vuodet 1979–1988 Kanadassa, missä hän toimi muun muassa kanadansuomalaisen Vapaa Sana -lehden kolumnistina vuosina 1983–1988. Amnell on työskennellyt myös englanninopettajana. Hänellä on Suomen ja Kanadan kaksoiskansalaisuus. Puoliso vuodesta 1962 Matti Tapio Amnell (synt. 8.7. 1939 ). Heillä on tästä avioliitosta kolme lasta. Vanhin poika Matti Amnell ( synt. 17.5. 1963 - ) on kuvittanut Anna Amnellin kirjat. == Teokset == * * * * * * * * * Vakoilijoita pikkukaupungissa. Helsinki: Books on demand. 2018. ISBN: 978-952-805-188-6 == Palkintoehdokkuudet == *Lasten LukuVarkaus -palkinnon finalisti, 2005.http://www.varkaus.fi/vekara-varkaus/ohjelma/lukuvarkaus- palkinto/lukuvarkaus-historia/2005/ == Lähteet == == Kirjallisuutta == *Kotimaisia lasten- ja nuortenkirjailijoita 2. Toimittanut Ismo Loivamaa. BTJ Kirjastopalvelu 1999. *Kotimaisia lasten- ja nuortenkirjailijoita 3. Toimittanut Ismo Loivamaa. BTJ Kirjastopalvelu 2001. == Aiheesta muualla == *Pirjo Nenola: Dekkari kertoo Iisalmesta 1950-luvun alussa. Anna Amnell muistelee kirjansa välityksellä kouluaikojensa pikkukaupunkia. [kirja-arvio]– Iisalmen Sanomat 8.5.2018. http://edition.pagesuite.com/infinity/article_popover_share.aspx?guid=089bd4b0-4e37-404b-ac4e-1ad325b86b55 *Anna Amnell Suomen nuorisokirjailijoiden nettimatrikkelissa *Båsk, Irja: Aurora-tyttökirjatkin osallistuvat piikakeskusteluun. [Haastattelu.] – Helsingin Sanomat Kaupunki 18.9.1996. *Grönholm, Jouko: Lucia Olavintytär elää Juhana-herttuan ajan Turussa. –Turun Sanomat/alio 24.3.2016. *Pekkarinen, Pirkko [= Amnell, Anna]: Sikamessias -kantelija tekee vain mitä käsketään. – Suomen Kuvalehti 2.10.1970. Luokka:Suomalaiset toimittajat Luokka:Suomalaiset lasten- ja nuortenkirjailijat Luokka:Vuonna 1938 syntyneet Luokka:Elävät henkilöt
Corcelles-en-Beaujolais

Corcelles-en-Beaujolais on kunta itäisessä Ranskassa Rhônen departementissa Rhône-Alpesin alueella. Kunnassa on 1400- ja 1500-luvuilla rakennettu linna Château de Corcelles-en-Beaujolais. Samalla paikalla on ollut linna jo 1000-luvulta saakka. Linnassa on 1600-luvulta peräisin oleva 60-metriä pitkä viinin varastorakennus. Tour de France 2014 ==Aiheesta muualla== *Linnan sivut ==Lähteet== Luokka:Rhônen kunnat
Konrad Johannesson

Konrad Jonasson ”Konnie” Johannesson (10. elokuuta 1896 – 25. lokakuuta 1968) oli kanadanislantilainen jääkiekkoilija, joka edusti Kanadaa kesäolympialaisissa 1920. Hän pelasi oikeana puolustajana kultaa voittaneessa Winnipeg Falconsin joukkueessa. == Lähteet == * === Viitteet === Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1896 syntyneet Luokka:Vuonna 1968 kuolleet
Allan Woodman

Allan Charles ”Hugh” Woodman (11. maaliskuuta 1899 – 17. huhtikuuta 1963) oli kanadalainen jääkiekkoilija, joka edusti maataan kesäolympialaisissa 1920 Winnipeg Falconsin joukkueessa, joka voitti kultaa. Woodman voitti Memorial Cupin vuonna 1919. Kanadan miesten jääkiekon amatöörimestaruuden Allan Cupin hän voitti Winnipeg Falconsin joukkueessa seuraavana vuonna. Mestarijoukkue valittiin edustamaan Kanadaa olympialaisiin. Woodman teki olympialaisissa yhden maalin. == Lähteet == == Aiheesta muualla == * * Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Jääkiekon maailmanmestarit Luokka:Vuonna 1899 syntyneet Luokka:Vuonna 1963 kuolleet
Josephine Terlecki

Josephine Terlecki (s. 17. helmikuuta 1986 Weimar) on saksalainen kuulantyöntäjä. Pariisin sisäratojen EM-kilpailuissa 2011 Terlecki saavutti pronssia kuulantyönnössä tuloksella 18,09. http://www.all- athletics.com/node/351493?results=by-event&event;=10229594 Helsingin EM- kilpailuissa 2012 Terlecki sijoittui neljänneksi. http://laem.sportschau.de/helsinki2012/ergebnisse_zeitplan/ergebnisse363_disciplineId-3_eventId-62_genderId-200.html#18409 Terleckin ennätys kuulantyönnössä on ulkoradoilla 18,87 ja sisäradoilla 18,29 metriä. == Lähteet == * === Viitteet === Luokka:Saksalaiset kuulantyöntäjät Luokka:Vuonna 1986 syntyneet Luokka:Elävät henkilöt
Raymond Bonney

Raymond Leroy Bonney (5. huhtikuuta 1892 – 19. lokakuuta 1964) oli yhdysvaltalainen jääkiekkoilija, joka pelasi vuoden 1920 kesäolympialaisissa. Hän oli Yhdysvaltojen joukkueen maalivahti, kun joukkue sijoittui hopealle. == Lähteet == * Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1892 syntyneet Luokka:Vuonna 1964 kuolleet
Hansaviertel

thumb|pysty=1.1|Kartta Hansaviertelin alueesta. Hansaviertel on Mitten hallintoalueeseen kuuluva kaupunginosa Berliinin keskustan lähellä. Se käsittää Grosser Tiergarten -puiston ja Spreejoen väliin jäävän alueen.Ortsteil: Hansaviertel Berlin-Mitte (Internet Archive). Viitattu 31.7.2014. Vuoden 2011 lopussa alueella oli 5 629 asukasta.Einwohnerinnen und Einwohner am Ort der Hauptwohnung in Berlin am 31.12.2011 nach Ortsteilen und Altersgruppen Amt für Statistik Berlin-Brandenburg (Internet Archive). Viitattu 31.7.2014. Usein Hansaviertelillä tarkoitetaan sitä osaa kaupunginosasta, jonka rakennuskanta rakennettiin vuoden 1957 kansainvälisen Interbau-arkkitehtuurinäyttelyn yhteydessä. Tällä Hansaplatzia ympäröivällä alueella melkein kaikki rakennukset ovat eri kansallisuuksia edustavien maailmankuulujen arkkitehtien suunnittelemia.Edelgard Abenstein & Jeannine Fiedler: Taide & Arkkitehtuuri: Berliini (suom. Pirkko Roinila), s. 362–364, 366. Tandem Verlag (h. f. ullmann) 2009. Alkuteos Kunst & Architektur Berlin. Alkuperäinen Hansaviertel rakennettiin vuodesta 1875 alkaen huvilakaupunginosaksi, joka nimettiin keskiajan Hansaliiton mukaan. Alue oli liitetty osaksi Berliiniä yhdessä Moabitin kanssa vuonna 1861. Hansaviertelin vanha rakennuskanta tuhoutui lähes täydellisesti toisen maailmansodan pommituksissa, erityisesti marraskuun 1943 pommitusaallossa. Alueen pohjoisosassa on kuitenkin säilynyt joitain 1800-luvun lopulla rakennettuja taloja. Vuonna 1957 Länsi-Berliinissä järjestetty Interbau-näyttely liittyi Itä- ja Länsi-Saksan väliseen propagandakilpailuun. Tarkoituksena oli näyttää koko maailmalle, että sodassa raunioitunut Berliini jälleenrakennettaisiin kansainvälistä huipputasoa edustavalla modernilla arkkitehtuurilla. Interbau- näyttelyn sydämeksi valittiin sodassa tuhoutunut Hanseviertelin kaupunginosa, johon rakennettiin 36 rakennusta ja 1 160 asuntoa käsittänyt mallikortteli. Suunnittelijoina oli yli 50 nimekästä saksalaista ja ulkomaalaista arkkitehtia, muun muassa Walter Gropius, Max Taut, Oscar Niemeyer ja Alvar Aalto. Alue rakennettiin vuosina 1956–1960.Bauten der "Interbau 57" & Hansaviertel Denkmale in Berlin: Denkmaldatenbank. Viitattu 31.7.2014. Useimmat rakennuksista ovat suuria, yksilöllisesti suunniteltuja kerros- ja tornitaloja, jotka on sijoiteltu vapaasti vihreään maisemaan. Joukossa on niin lamellitaloja, pistetaloja kuin omakotitalojakin. Kokonaisuus suunniteltiin noin 3 500 asukkaalle ja rakennukset oli tarkoitettu vuokrataloiksi, mutta nykyään niissä on pääasiassa omistusasuntoja. Asuintalojen lisäksi kokonaisuuteen kuuluu Hansaplatzin metroasema, kaksi kirkkoa, ostoskeskus, kirjasto, teatteri ja koulu. Myöhemmin lisättiin vielä Berliinin taideakatemian näyttelytila. Alueella on nykyään 48 suojeltua rakennusta. ==Lähteet== ==Aiheesta muualla== Luokka:Berliinin kaupunginosat
Aman Wote

Aman Wote (s. 18. huhtikuuta 1984) on etiopialainen keskimatkojen juoksija. Sopotin MM-hallikilpailuissa 2014 Wote saavutti hopeaa 1 500 metrillä ajalla 3.38,08. Woten ennätykset ulkoradoilla ovat 800 metrillä 1.44,99 ja 1 500 metrillä 3.29,91. Sisäradoilla Woten ennätys 1 500 metrillä on 3.35,31. == Lähteet == * === Viitteet === Luokka:Etiopialaiset keskimatkojen juoksijat Luokka:Vuonna 1984 syntyneet Luokka:Elävät henkilöt
Armi elää!

Armi elää! on Armi Ratiasta kertova draamaelokuva, jonka on ohjannut Jörn Donner. Elokuvassa on niin sanottu tarina tarinassa -rakenne (metafiktio), sillä se kertoo teatteriseurueesta, joka valmistelee näytelmää Ratiasta. Elokuva keskittyy vuosiin 1949–1968, joiden aikana Ratia perustaa Marimekon ja johdattaa sen menestykseen. Elokuvan pääroolin esittää Minna Haapkylä. Armi Ratian aviomiestä Viljoa esittää Hannu-Pekka Björkman. Elokuva kuvattiin 1.–24. heinäkuuta 2014. Kuvauksia tehtiin muun muassa Kaapelitehtaalla. Ensimmäisen kerran elokuva esitettiin Göteborgin elokuvajuhlilla 31. tammikuuta 2015. Suomessa elokuva sai ensi-iltansa 20. maaliskuuta 2015. __NOTOC__ == Rooleissa == == Tiivistetyt tuotantotiedot == Käsikirjoitus: Karoliina Lindgren Ohjaus: Jörn Donner Tuotantoyhtiö: Bufo Kuvaukset: 1.–24. heinäkuuta 2014 Ensi-ilta: 20. maaliskuuta 2015 Tuotantobudjetti: 862 500 euroa Elokuvasäätiön tuki: 515 000 euroa Rahoittava TV-yhtiö: Yle == Arvostelut == Episodi Jouni Vikman Iltalehti Tuomas Riskala Ilta-Sanomat Tarmo Poussu == Lähteet == == Aiheesta muualla == * Elokuvan traileri YouTubessa Luokka:Vuoden 2015 suomalaiset elokuvat Luokka:Suomalaiset historialliset draamaelokuvat Luokka:Jörn Donnerin ohjaamat elokuvat Luokka:Jussi-palkitut elokuvat Luokka:Suomalaiset elämäkertaelokuvat Luokka:Elokuvat muotimaailmasta Luokka:Elokuvat liike-elämästä
Neptunbrunnen

Neptunbrunnen on Berliinin keskustassa sijaitseva suihkulähde, jonka veistosryhmä esittää roomalaista merenjumala Neptunusta. Monumentaalisen Neptunbrunnenin toteutti kuvanveistäjä Reinhold Begas vuosina 1888–1891 ja se sijaitsi alkujaan Schlossplatzilla Berliinin kaupunkilinnan edustalla. Begas suunnitteli veistosta pitkään omin päin, kunnes Berliinin kaupunki suostui vuonna 1888 rahoittamaan ja pystyttämään sen. Neptunbrunnen vaurioitui jonkin verran toisessa maailmansodassa, ja vuonna 1951 se siirrettiin purettuna varastoon samassa yhteydessä kun viereinen linna purettiin. Fernsehturm- televisiotornin valmistuttua vuonna 1969 Neptunbrunnen pystytettiin uudestaan sen viereiselle aukiolle, Berliinin raatihuoneen eteen.Neptunbrunnen Denkmale in Berlin: Denkmaldatenbank. Viitattu 31.7.2014. Aukio oli syntynyt, kun paikalla aiemmin olleet korttelit tuhoutuivat sodassa. Vesiallas on 18 metriä leveä ja Neptunuksen patsas yltää kymmenen metrin korkeuteen, mikä teki Neptunbrunnenista valmistuessaan yhden maailman suurimmista suihkukaivoveistoksista. Veistos esittää Neptunusta istumassa valtavalla simpukankuorella, jota kannattelee neljä Tritonia ja jota ympäröi joukko vettä suihkuttavia puttoja ja merieläimiä. Altaan reunoilla on neljä naishahmoa, jotka symboloivat Saksan keisarikunnan neljää suurta jokea: Reiniä, Oderia, Elbeä ja Veikseliä. Uusbarokkinen teos muistuttaa tyyliltään Berninin Roomaan toteuttamia suihkulähteitä. ==Lähteet== ==Aiheesta muualla== Luokka:Berliinin rakennukset ja rakennelmat Luokka:Suihkulähteet
Aftershock

Aftershock voi tarkoittaa seuraavia: == Televisiossa == * Aftershock, Frank Harrisin ohjaama elokuva vuodelta 1990 * Aftershock (Tangshan dadizhen), Feng Xiaogangin ohjaama elokuva vuodelta 2010 * Aftershock, Nicolás Lópezin ohjaama elokuva vuodelta 2012 * Black Scorpion II: Aftershock, vuoden 1997 toimintakomedia ** Aftershock, antagonisti televisiosarjassa Black Scorpion sekä elokuvassa Black Scorpion II: Aftershock * Aftershock – Maanjäristys New Yorkissa (Aftershock: Earthquake in New York), yhdysvaltalainen minisarja vuodelta 1999 * Aftershock: Beyond the Civil War, yhdysvaltalainen dokumenttielokuva vuodelta 2006 == Musiikissa == * Aftershock, yhdysvaltalainen metalcore-yhtye * Aftershock, Motörheadin albumi * Aftershock, Average White Bandin albumi * Aftershock, Forty Foot Echon albumi * Aftershock, Amy Pearsonin albumi * Aftershock, Aphroditen albumi * ”Aftershock”, Anthraxin kappale albumilta Spreading the Disease * ”Aftershock”, Van Halenin kappale albumilta Balance == Muita merkityksiä == * Los Angeles Aftershock, yhdysvaltalainen koripallojoukkue * Aftershock, sarjakuva * UFO: Aftershock, videopeli * WWE Aftershock, Nokia N-Gage -peli vuodelta 2005.
Balance

Balance voi tarkoittaa seuraavia: == Musiikissa == * Balance, pop rock -yhtye * Balance, Van Halenin albumi vuodelta 1995 * Balance, Kim-Lianin albumi * Balance, Akrobatikin albumi * Balance, Leo Kottken albumi vuodelta 1978 * Balance, Swollen Membersin albumi * Balance, Ty Taborin albumi vuodelta 2008 * ”The Balance”, The Moody Bluesin kappale vuoden 1970 albumilla A Question of Balance == Televisio ja elokuva == * Balance, bulgarialainen elokuva * Balance, animoitu lyhytelokuva * La Balance, ranskalainen elokuva vuodelta 1982 * Balance: Television for Living Well, kanadalainen talk show -ohjelma == Muita == * John Balance (1962–2004), brittiläinen muusikko. == Katso myös == * Balanssi
Könskriget

Könskriget on ruotsalainen Evin Rubarin ohjaama televisiodokumentti, joka kertoo radikaalifeminismistä ja sen vaikutuksesta ruotsalaisessa yhteiskunnassa. Dokumentti esitettiin kahdessa osassa Sveriges Televisionin SVT2-kanavalla 15. ja 22. toukokuuta 2005. Ohjaaja Rubar sai samana vuonna ruotsalaisen Kristallen-televisiopalkinnon ja SVT:n tasa-arvopalkinnon. Dokumentissa haastatellaan Bellas vänner -nimistä yhteisöä, Ruotsin nais- ja tyttöturvakotien liittoa ROKS:ia, entistä tasa-arvoministeriä Margareta Winbergia, Gunilla Ekbergia ja Uppsalan yliopiston naistutkijaa Eva Lundgrenia. Osa haastatteluista liittyy näiden yhteisöjen piirissä vallinneeseen uskomukseen, jonka mukaan Ruotsissa toimii miehistä koostuva satanistinen kultti, joka hyväksikäyttää tyttöjä. Muut kohdat keskittyvät feministisen väkivaltakäsityksen vaikutuksesta ruotsalaiseen politiikkaan ja naistutkimukseen. Osasta dokumentissa haastateltujen henkilöiden sanomisista nousi kohu mediassa. Dokumentti esitettiin myös Suomessa vuonna 2005 Yle TV2 -kanavalla nimellä Silminnäkijä: Miesvihaajat. == Vaikutukset == Dokumentti ja siitä seurannut kohu sai paljon mediahuomiota Ruotsissa. Uppsalan yliopisto käynnisti tutkimuksen Eva Lundgrenin akateemisesta tutkimuksesta, mutta yliopisto antoi vapauttavan päätöksen medialta ja eräiltä muilta akateemikoilta esitetystä kritiikistä huolimatta ja nosti hänen tutkimusrahoitustaan korvaukseksi vuonna 2007. Lopulta Lundgren luopui professuurista vuonna 2011 ja kritisoi yliopistoa siitä, ettei se ollut tehnyt tarpeeksi puhdistaakseen hänen mainettaan. Jotkin naisten turvakodit erosivat kattojärjestön ROKS:n jäsenyydestä dokumentista aiheutuneen kohun vuoksi. ROKS:n puheenjohtaja Ireen von Wachenfeldt ilmoitti eroavansa tehtävästään 6. heinäkuuta 2005. The New York Times kirjoitti, että dokumentti osoitti militantin feminismin olevan laajalle levinnyttä ja virallisiinkin piireihin ulottuvaa Ruotsissa. Lehti myös lainasi von Wachenfeldtia, joka oli dokumentissa sanonut että "miehet ovat eläimiä". == Valitukset television sääntelyelimelle == Dokumentista tehtiin ennätysmäärä valituksia Granskningsnämnden för radio och TV -sääntelyviranomaiselle, yhteensä 174 kappaletta. Ensimmäisistä valituksista ei tullut langettavaa päätöstä, vaan dokumentin todettiin olevan puolueeton, mutta sitä kritisoitiin objektiivisuuden vaatimuksen puutteesta yhdessä tapauksessa. Tämän jälkeen kaksi naista, jotka liittyivät dokumentin ensimmäisen osan tapahtumiin, tekivät uuden valituksen. Tämä valitus johti langettavaan päätökseen puolueellisuudesta, sillä naisten versiota tapahtumista ei ollut pyydetty ajoissa ja se ei ollut mukana dokumentissa. Dokumentin tekijät puolestaan valittivat päätöksen tehneestä lautakunnasta parlamentin oikeusasiamiehelle esteellisyydestä, sillä yksi lautakunnan jäsen, Lena Adelsohn Liljeroth, oli ollut mukana ROKS:n toiminnassa. == Lähteet == Luokka:Ruotsalaiset dokumenttielokuvat Luokka:Sukupuolentutkimus
Eurocopter EC155

Eurocopter EC155 on pitkänmatkan keskiraskas matkustajahelikopteri. Helikopterin kehitti Eurocopter Dauphin-tuoteperheensä pohjalta siviilimarkkinoille. EC-155 on kaksimoottorinen, ja sillä voi kuljettaa 13 matkustajaa. Helikopterin miehistö koostuu 1–2 henkilöstä. Pääasialliset käyttökohteet ovat matkustajien kuljetus, öljynporauslauttojen tukeminen, VIP- kuljetukset ja sairaankuljetus. Kun Eurocopter alkoi kehittää EC155-helikopteria Eurocopter AS365 Dauphinin pohjalta, tarkoituksena oli saada suurempi matkustamotila. Helikopterin kehitys alkoi vuonna 1996, ja virallisesti se julkistettiin Paris Air Show’ssa kesäkuussa 1997. Saksan poliisi oli EC-155:n ensimmäinen käyttäjä. Ec-155 B1 -versiossa on tehokkaammat moottorit sekä parempi suorituskyky korkeissa ja kuumissa olosuhteissa. Versiossa on myös 120 kg suurempi suurin lentoonlähtöpaino. EC-155B1 toimitukset alkoivat 2002 ja ensimmäinen asiakas oli Hong Kong Government Flying Service. ==Versiot== *EC155, prototyyppi joka rakennettiin Dauphinin pohjalta. *EC155B, ensimmäinen tuotantoversio *EC155 B1, tehokkaampi tuotantoversio *AS365 UC, sotilaskäytön tutkielma. ==Käyttäjät== Helikopteria käyttävät useat yksityiset henkilöt, yritykset ja valtiot. Sitä käyttävät myös öljyalan yritykset öljynporauslauttojen tukemiseen. Valtioiden käytössä (esimerkiksi poliisihelikopterina) EC155 on käytössä Kiinassa, Hongkongissa, Saksassa, Thaimaassa, Yhdistyneessä kuningaskunnassa ja Yhdysvalloissa. == Tekniset tiedot == == Lähteet == == Aiheesta muualla == Luokka:Helikopterit Luokka:Eurocopter
A. Honko

A. Honko Oy on suomalainen nahkatuotteita valmistava ja myyvä perheyritys. Sen tehdas sijaitsee Sastamalan ”laukkulaaksossa” Kokemäenjoen varrella sijaitsevassa Jokisivun kylässä. Alueella on harjoitettu käsityöammatteja jo 1800-luvun puolivälistä lähtien. Yhtiön omistavat Seppo Honko ja hänen poikansa Markus Honko. Päämarkkina-alue on Suomi; osa tuotannosta menee vientiin. Yritys teettää tuotteita lähiseudulla alihankintana ja on työllistänyt parhaimmillaan 80 henkeä.Alueviesti 6.7.2011, viitattu 4.8.2014 == Historiaa == Aarne Honko, joka oli aiemmin työskennellyt paikallisen tehtaan työnjohtajana, perusti sotien jälkeen vuonna 1947 oman toiminimen, jonka avulla hän alkoi valmistaa naisten käsilaukkuja sekä lompakoita. Yritys on alansa vanhin suomalainen perheyritys kolmannessa sukupolvessa. == Tuotteet == Yritys on erikoistunut valmistamaan ja suunnittelemaan räätälöityjä kanto- ja suojalaukkuja sekä koteloita ammattikäyttöön. Tuotteisiin kuuluu myös mallisuojattuQuick, Honkoquick.fi, viitattu 12.8.2014 HonkoQuick Wallet -lompakkomallisto.Tuotteet Honko.fi, viitattu 5.8.2014 Yrityksen asiakkaisiin kuuluvat muun muassa VR-Yhtymä sekä Suomen puolustusvoimat.Tietoa yrityksestä, Honko.fi, viitattu 4.8.2014 == Lähteet == ==Aiheesta muualla == * A. Honko Oy:n kotisivu Luokka:Suomalaiset vähittäiskaupan yritykset Luokka:Sastamala Luokka:Suomalaiset perheyritykset
Offshore-tukialus

pienoiskuva|Offshore-tukialus Offshore-tukialus (, PSV) on laiva, joka on suunniteltu tukemaan öljynporauslauttojen toimintaa. Laivojen pituus vaihtelee lyhyistä 20 m laivoista jopa 100 m pitkiin laivoihin. Yleensä tukialukset pyrkivät toimimaan mahdollisimman pienillä miehistöillä kustannusten säästämiseksi. Yleisin offshore-tukialuksen käyttötarkoitus on tarvikkeiden kuljetus öljynporauslautoille. Tukialukset kuljettavat polttoainetta, juomavettä, käyttövettä, ruokaa, varaosia sekä muuta poraukseen tarvittavaa kalustoa. Tukialukset voivat kuljettaa kiinteää lastia kannellaan tai irtolastia kantensa alla olevissa tiloissa. Tukialukset myös kuljettavat öljynporauslautoilta maihin kemikaaleja, jotka pitää kierrättää tai hävittää. Raakaöljyä kuitenkin harvemmin kuljetetaan tukialuksilla. Luokka:Laivatyypit Luokka:Öljynjalostusteollisuus
Tiergartenin neuvostomonumentti

thumb|pysty=1.25|Tiergartenin neuvostomonumentti. Tiergartenin neuvostomonumentti on yksi Berliinissä sijaitsevista kolmesta suuresta muistomerkistä, jotka on pystytetty kaupungin toisen maailmansodan loppuvaiheessa vallanneiden puna-armeijan sotilaiden kunniaksi. Se sijaitsee aivan kaupungin keskustassa, Tiergartenin puistossa Straße des 17. Juni -kadun varrella vain vähän matkaa Brandenburgin portilta länteen. Berliinin kaksi muuta suurta neuvostomuistomerkkiä ovat Treptower Parkissa ja Schönholzer Heidessa. Kaupunkia miehittänyt puna-armeija rakennutti Tiergartenin muistomerkin itse, ja sen tekeminen aloitettiin välittömästi sodan päättymisen jälkeen. Suunnittelijoina toimivat kuvanveistäjät Lev Kerbel ja Vladimir Tsigal sekä arkkitehti Nikolai Sergijevski. Valmis muistomerkki avattiin jo 11. marraskuuta 1945.Sowjetisches Ehrenmal Tiergarten Berlin.de (Internet Archive). Viitattu 31.7.2014. Se valmistui lopullisesti seuraavana vuonna.Sowjetisches Ehrenmal Denkmale in Berlin: Denkmaldatenbank. Viitattu 31.7.2014. Monumentin sijoituspaikka oli tarkoin harkittu. Se ei ainoastaan sijainnut Brandenburgin portin ja Saksan valtiopäivätalon läheisyydessä, vaan samalla myös tukki symbolisesti tärkeän Siegesalleen (”Voitonkatu”) samalla kohdalla, johon Albert Speerin ja Adolf Hitlerin Welthauptstadt Germania -suunnitelmassa olisi tullut Pohjois–etelä-akselin ja Itä–länsi-akselin risteys. Suositun tarinan mukaan neuvostomonumentin rakennusmateriaalina olisi lisäksi käytetty kiviä raunioituneesta Hitlerin valtakunnankansliasta, mutta tämä ei pidä paikkaansa. Puolikaaren muotoista muistomerkkiä reunustaa kaksi neuvostoliittolaista T-34-panssarivaunua, joiden kerrotaan saapuneen Berliinin taistelun aikana ensimmäisinä kaupunkiin. Muistomerkin alimman tasanteen reunoilla on myös kaksi tykkiä, joilla oli ammuttu taisteluiden päättymisen merkiksi. Portaiden puolivälissä on kaksi sarkofagia, joiden kylkeen on hakattu Berliinin taisteluissa kaatuneiden Neuvostoliiton sankarin arvon saaneiden upseerien nimet. Varsinaisen muistomerkin pylväissä on kaatuneiden tavallisten sotilaiden nimiä. Jokainen pylväs edustaa yhtä aselajia. Huipulla on puna-armeijan sotilasta esittävä kahdeksanmetrinen patsas. Muistomerkin takana on kaksi suihkulähdettä. Ympäröivälle 2,7 hehtaarin laajuiselle alueelle on haudattu yli 2 000 kaatunutta puna-armeijan sotilasta, mutta täsmällistä hautapaikkaa ei ole merkitty. Kun Berliinin miehitysvyöhykkeiden rajat määrättiin, Tiergartenin neuvostomonumentti jäi brittien miehityssektorin alueelle, jossa se muodosti Neuvostoliiton valvonnassa olleen enklaavin aina vuoteen 1990 saakka. Sotilasvartio muistomerkin edustalla jatkui vuoteen 1994, jolloin viimeiset venäläiset joukot vedettiin pois Berliinistä. Kylmän sodan aikana Tiergartenin neuvostomuistomerkki oli monissa Itä-Saksassa painetuissa Berliinin kartoissa ainoa Länsi-Berliinin alueelle merkitty nähtävyys.Marjaliisa Hentilä ja Seppo Hentilä: Berliiniin: retkiä lähihistoriaan, s. 84, 205. 2., uudistettu painos. Kirjapaja, Helsinki 2011. ==Katso myös== *Treptower Parkin neuvostomonumentti ==Lähteet== ==Aiheesta muualla== Luokka:Berliinin muistomerkit
Kirsti Arajärvi

Kirsti Päivätär Arajärvi (2. kesäkuuta 1911 Hämeenlinna – 9. helmikuuta 1991 Tampere) oli suomalainen lyseon lehtori ja paikallishistorian tutkija. Arajärven vanhemmat olivat tamperelaista Aamulehteä vuosina 1915-1954 johtanut toimitusjohtaja, talousneuvos Wäinö Herman Arajärvi (1879–1961) ja Eriikka (Riikka) Lehmus (1881–1953). Hän pääsi ylioppilaaksi 1932 ja valmistui filosofian kandidaatiksi 1938, maisteriksi 1943 ja lisensiaatiksi 1958. Arajärvi toimi Viherlaakson yhteiskoulun historian ja suomen kielen opettajana 1942–1943, valtion ylioppilaiden iltakoulun suomen kielen opettajana 1945–1946, Tampereen II tyttökoulun historian opettajana 1954–1957, Tammerkosken tyttölyseon historian, yhteiskuntaopin ja kansantaloustieteen vanhempana lehtorina 1957–1959 sekä Tampereen tyttölyseon vanhempana lehtorina 1959–1976. Arajärvi kirjoitti Vesilahden, Lempäälän, Messukylän, Teiskon, Aitolahden sekä Urjalan kuntien paikallishistoriateokset sekä kaksiosaisen Aamulehden historiateoksen. Professori Pentti Arajärvi on Kirsti Arajärven veljenpoika. == Teoksia == * Vesilahden historia. Vesilahden seurakunta ja kunta, Tampere 1950, 2. painos 1985 * Tampereen seudun talonpoikaislevottomuuksista 1760-luvulla. Tampere, tutkimuksia ja kuvauksia IV. Tampereen historiallinen seura, Tampere 1950 * Lempäälän säästöpankki 1875-1950. Lempäälän säästöpankki, Tampere 1951 * Messukylän-Teiskon- Aitolahden historia 1. Tampereen kaupunki, Teiskon ja Aitolahden kunnat, Tampere 1954 * Ylöjärven kotiseutuoppikirja. Ylöjärven kunta, Tampere 1955 * Aamulehti 1, 1881-1914. Tampereen kirjapaino, Tampere 1956 * Lempäälän historia. Lempäälän seurakunta - Lempäälän kunta, Tampere 1959 * Lempäälän kotiseutuoppikirja. Lempäälän kunta, Tampere 1959 * Aamulehti 2, 1914-1961. Tampereen kirjapaino, Tampere 1961 * Erik Edner. Hyödyn aikakauden kirkkoherra. Tampere, tutkimuksia ja kuvauksia VI. Tampereen historiallisen seuran julk. XI, Tampere 1970 * Urjalan historia. 1, Itsenäisen seurakunnan synnystä kunnalliselämän alkuun n. 1590-1860. Urjalan historiatoimikunta, Urjala 1973 * Urjalan historia. 2, Kunnalliselämän alkamisesta nykyaikaan. Urjalan historiatoimikunta, Urjala 1975 * Kotiseutuni. Pirkanmaa ; kirj. Kirsti Arajärvi ym. ; valokuvaajat ja kuvalähteet Eeva Anero ym., värikuvat Matti Poutvaara ; toim. Leif Ahrner, Martti Lahtinen, Mats Öhling. Suomen maakuntajulkaisu, Vaasa 1976 * Sanomalehti Etelä-Suomi 1902-1979. Sanomalehti oy Kotka, Kotka 1977 * Lotta Svärd -järjestö Sotatieteen laitoksen Talvisodan historia-teoksessa 1978 * Teiskon satavuotinen kunnallishistoria : 1865-1971. Teiskon sotaveteraanit, Teisko 1979 == Lähteet == * Kuka kukin on 1978 (Projekt Runeberg). * Geni.com : Kirsti Päivätär Arajärvi. * Mika Myllynen : Kun Mikki tuli Aamulehteen. Kvaak.fi 1.10.2011. Luokka:Suomalaiset opettajat Luokka:Suomalaiset historioitsijat Luokka:Vuonna 1911 syntyneet Luokka:Vuonna 1991 kuolleet
Yhdystie 5261

Yhdystie 5261 on Lieksan Jamalista Kylänlahden, Mätäsvaaran ja Höljäkän kautta Nurmeksen Lounatlammelle kulkeva yhdystie. Tien pituus on 35 kilometriä. Tie risteää Joensuu–Kontiomäki-radan tasoristeyksenä peräti kuusi kertaa. Tie on pääosin kevytpäällystetty, mutta Mätäsvaaran ja Höljäkän välinen osuus on pääosin sorapintainen.http://www.paikkatietoikkuna.fi/web/fi/kartta Paikkatietoikkuna. Viitattu 3.5.2016. Tien liikennemäärä on tien alkupäässä Jamalissa keskimäärin yli tuhat ajoneuvoa vuorokaudessa, mutta suurimmaksi osaksi tie on sangen hiljainen noin 100–200 ajoneuvon vuorokautisilla liikennemäärillään.https://devtest.liikennevirasto.fi/webgis- aineistot/karttasovellus/appdirectory-build/template.html?config=liikenne Liikenneviraston liikennemääräkartta. Viitattu 3.5.2016. ==Lähteet== Luokka:Lieksan liikenne Luokka:Nurmeksen liikenne 5261
Haryanan piirikunnat

Intian osavaltio Haryana on jaettu 21 piirikuntaan. *Ambala *Bhiwani *Faridabad *Fatehabad *Gurgaon *Hisar *Jind *Jhajjar *Kaithal *Karnal *Kurukshetra *Mahendragarh *Mewat *Palwal *Panchkula *Panipat *Rewari *Rohtak *Sirsa *Sonipat *Yamunanagar == Lähteet == == Aiheesta muualla ==
Karhiaiset

Karhiaiset (Carduus) on asterikasvien (Asteraceae) heimoon kuuluva kasvisuku. Sukuun kuuluu maailmanlaajuisesti noin 90 lajia. Karhiaiset muistuttavat paljon ohdakkeita (Cirsium). Suvun lajeista Suomessa tavataan lähinnä vain kyläkarhiaista (Carduus crispus). Muutamia muita lajeja on myös havaittu vuosien kuluessa paikallisesti tai satunnaisesti. == Lajeja == * Carduus acanthoides – piikkikarhiainen * Carduus argentatus – liitukarhiainen * Carduus baeocephalus – kalvaskarhiainen * Carduus bourgaei – jandiankarhiainen * Carduus carlinoides – pyreneittenkarhiainen * Carduus clavulatus – kanariankarhiainen * Carduus crispus – kyläkarhiainen * Carduus keniensis – keniankarhiainen * Carduus nutans – nuokkukarhiainen * Carduus pycnocephalus – balkaninkarhiainen * Carduus squarrosus – valkokarhiainen * Carduus tenuiflorus – hoikkamykerökarhiainen * Carduus thoermeri – idänkarhiainen == Lähteet == == Aiheesta muualla == * Kassu – Kasvien suomenkieliset nimet: Karhiaiset (Carduus) * Suomen Lajitietokeskus: Karhiaiset – Carduus * Funet: Karhiaiset (Carduus) * United States Department of Agriculture (USDA): Carduus * Flora of China: Carduus *
Nokia XL

Nokia XL on helmikuussa 2014 julkaistu älypuhelin, joka on osa Nokia X -tuoteperhettä. Älypuhelimessa on Nokian muokkaama Android-käyttöjärjestelmä, jota kutsutaan nimellä Nokia X Platform. Puhelimen on valmistanut Nokia, mutta myöhemmin sitä valmisti Microsoft Mobile. Nokia X malliston tuotanto loppui kesällä 2014. Kehitysvaiheensa aikana Nokia XL tunnettiin nimellä Asha Monsterhttps://twitter.com/luovanto/statuses/437859055479316480. Nokia X -tuoteperheen avulla Nokian oli tarkoitus luoda halpoja älypuhelimia, joilla se voi kilpailla Android-valmistajia vastaan. Puhelimen julkistus tapahtui Barcelonan Mobile World Congressissa 24. helmikuuta 2014. Nokian uskottiin julkistavan vain Nokia X älypuhelin, mutta se julkistikin kokonaisen Nokia X tuoteperheen, johon kuuluu Nokia X ja Nokia XL puhelinten lisäksi myös Nokia X+ puhelin.http://mobiili.fi/2014/02/24/nokia-x/ ==Nokia XL 4G== LTE -versio julkaistiin Kiinassa heinäkuussa 2014. == Lähteet == Luokka:Microsoft Luokka:Kosketusnäytölliset älypuhelimet Luokka:Vuoden 2014 matkapuhelimet Luokka:Android-pohjaiset laitteet
Ambalan piirikunta

Ambalan piirikunta (, ) on yksi Intian Haryanan osavaltion 21 piirikunnasta. Piirikunta rajautuu pohjoisesta Punjabiin, Panchkulan piirikuntaan ja Himachal Pradeshiin, idästä Yamunanagarin piirikuntaan ja etelästä Kurukshetran piirikuntaan. Piirikunnassa oli vuoden 2011 väestönlaskennassa 1 128 350 asukasta. == Lähteet == Luokka:Haryanan piirikunnat
Karl Gustav Bonuvier

Karl Gustav Bonuvier (21. syyskuuta 1776 Tukholma - 1858 Hamina) oli ruotsalaissyntyinen näyttelijä ja teatterinjohtaja. Bonuvier aloitti taiteellisen uransa Ruotsissa ja siirtyi sittemmin Suomeen, missä hän edisti paikallista näyttämötaidetta. Yhdessä puolisonsa kanssa hän oli keskeinen välittäjä vietäessä teatteri-ilmaisua kohti kustavilaista tyylittelyä ja romantiikan liioittelua, jotka olivat tyypillisiä 1800-luvun ensimmäisten vuosikymmenten aikana.Näyttelijänä Suomessa, s. 34 ja 35 ==Ura== Bonuvier näytteli tukholmalaisessa Carl Stenborgin seurueessa 1796–1799, jossa hänen roolejaan oli muun muassa rakastaja Dumaniantin kappaleessa Den dubbla intrigen. Sen jälkeen hän työskenteli nelisen vuotta Johan Petter Lewenhagenin seurueessa, mitä seurasi työrupeama parissa muussa teatteriryhmässä. Vuonna 1812 Bonuvier liittyi puolisonsa Maria Christina Wibomin kanssa Carl Gottfried Seuerlingin lesken Margaretha Seuerlingin seurueeseen. He muuttivat Suomeen ja vuonna 1813 Bonuvier ryhtyi seurueen johtajaksi. Bonuvier asui Turussa vuosina 1813–1827. Hän rakennutti kaupungin vanhan, rappeutuneen teatteritalon tilalle uuden talon, joka valmistui 1817 ja tuhoutui Turun palossa kymmenen vuotta myöhemmin. Vaikka kenraalikuvernööri Fabian Steinheil puolisoineen suosi teatteria, hanke oli riskialtis, sillä esitysaikoihin liittyneet vaatimukset olivat tiukkoja.Näyttelijänä Suomessa, s. 36–38 Bonuvier seurueineen näytteli paitsi Turussa, myös muualla Suomessa. Ohjelmisto sisälsi muun muassa August von Kotzebuen ja August Wilhelm Ifflandin näytelmiä. Seurueen näyttelijöistä jälkimaineeltaan kuuluisimpia oli Maria Silfvan. Turun palo syyskuussa 1827 järkytti Bonuvierin taloudellista pohjaa. Uransa loppuvaiheessa hän näytteli muun muassa Lambertin ja Carl Wilhelm Westerlundin seurueissa.Näyttelijänä Suomessa, s. 38 ==Perhe== Karl Gustav Bonuvier oli vanhempiensa Peter Bonnevierin ja Anna Elisabet Klisnickin esikoinen.http://www.suomalainen.com/Arvon-yleis%C3%B6n-palveluksessa- sku-P9789529266098 Peter Bonnevier työskenteli kuningatar Loviisa Ulriikan hovipalvelijana. Bonuvierin ensimmäinen aviopuoliso oli näyttelijä Ulrica Sofia Björling (1778–1809). Jäätyään leskeksi hän avioitui näyttelijä Maria Christina Wibomin (1787–1825) kanssa. Hänellä oli neljä tytärtä. ==Lähteet== *Koski, Pirkko: Näyttelijänä Suomessa, WSOY 2013, ISBN 978-951-0-39549-3 ===Viitteet=== ==Kirjallisuutta== * ==Aiheesta muualla== *Teatterimuseo.fi Luokka:Ruotsalaiset näyttelijät Luokka:Suomalaiset näyttelijät Luokka:Ruotsalaiset teatterinjohtajat Luokka:Suomalaiset teatterinjohtajat Luokka:Vuonna 1776 syntyneet Luokka:Vuonna 1858 kuolleet
Yhdystie 5870

thumb|right|250px|Yhdystie 5870 valtatien 27 risteyksen vierestä kuvattuna. Yhdystie 5870 on tie, joka kulkee Iisalmen Poskimäessä sijaitsevasta valtatien 27 risteyksestä saman kaupungin alueella sijaitsevan Parkatin kaupunginosan liikenneympyrään. Tie on hieman yli kilometrin pituinen ja se on liikennemääriltään sujuva sekä hyvälaatuinen. Ensimmäisen kolmensadan metrin verran tie kulkee nimellä Kilpivirrantie, jonka jälkeen lopun matkaa nimellä Ratakatu. ==Lähteet== Luokka:Iisalmen liikenne 5870
Övermark

Övermark voi tarkoittaa seuraavia asioita: ==Paikannimi== * Ylimarkku (), entinen Suomen kunta * Ylimarkku (), kylä Närpiössä entisen Ylimarkun kunnan alueella ==Sukunimi== * Hannu Övermark (s. 1957), suomalainen painija * Jarmo Övermark (s. 1955), suomalainen painija * Kari Övermark (s. 1955), suomalainen painija Luokka:Luettelot henkilöistä sukunimen mukaan
Yhdystie 6181

thumb|Yhdystie 6181 alkupisteessä valtatien 9 eritasoliittymän luona Leppälahdessa. Yhdystie 6181 on tie, joka kulkee Jyväskylän Leppälahdesta Toivakan Särkänkankaalle. Tien pituus on noin 17 kilometriä. Ensimmäisen kahdeksan kilometrin verran tie kulkee nimellä Leppälahdentie, jonka jälkeen loppumatkan ajaksi tien nimeksi muuttuu Leppälahdenväylä. ==Lähteet== 6181 Luokka:Jyväskylän liikenne Luokka:Toivakan liikenne
Bhiwanin piirikunta

Bhiwanin piirikunta (, ) on yksi Intian Haryanan osavaltion 21 piirikunnasta. Piirikunta rajautuu lounaasta Rajasthanin osavaltioon, pohjoisesta Hisarin piirikuntaan ja idästä Rohtakin, Jhajjarin, Rewarin ja Mahendragarhin piirikuntiin. Piirikunnassa oli vuoden 2011 väestönlaskennassa 1 634 445 asukasta. == Lähteet == Luokka:Haryanan piirikunnat
Carrot Tower

Carrot Tower () on pilvenpiirtäjä Tokion Setagayassa. == Sijainti == Carrot Tower sijaitsee Tokion kaupungissa Setagayan erillisalueen Sangenjayassa. Sen osoite on 4-1-1 Taishido. Carrot Tower rakennettiin, kun Sangenjayalle haluttiin keskusta. Rakennuksesta on tunnelit Setagayan- ja Shin-Tamagawan- ratojen asemille. == Rakennuskompleksi == Carrot Tower on korkeimmillaan 124,36 metriä korkea eli se on Emporiksen määritelmän mukaan pilvenpiirtäjä. Rakennuskompleksiin kuuluu kolme rakennusta: toimistotorni, keskikokoinen rakennus ja matala rakennus. Tornissa on 27 maanpäällistä kerrosta, joiden lisäksi kompleksissa on viisi maanalaista kerrosta. Keskikokoisessa rakennuksessa on teatteri ja lisää toimistoja. Matalassa rakennuksessa on pienempi auditorio ja kauppoja. Carrot Tower on saanut nimensä korkean ja kapean tornirakennuksen mukaan. Kompleksin kerrosala on yhteensä 76 754 neliömetriä. Carrot Towerin saleissa on 600 ja 200 paikkaa. Ne ovat osa kunnallista kulttuuri- ja tietokeskusta, johon kuuluu myös kompleksissa sijaitseva harrastustyöpaja. Rakennuksessa on myös näköalapaikka. == Historia == Carrot Towerin paikalla oli aiemmin raitiovaunuasema, joka jakoi Sangenjayan kahteen osaan. Rakennuskompleksin tarkoitus oli yhdistää alue ja luoda pohja sen uudelle keskustalle. Carrot Towerin suunnitteli arkkitehtitoimisto Ishimoto. Rakennus valmistui marraskuussa 1996. Se sai vuonna 1999 United States Institute for Theatre Technologyn palkinnon. == Lähteet == Luokka:Japanin pilvenpiirtäjät Luokka:Tokion rakennukset ja rakennelmat
Taika Nummi

Taika Nummi (s. 12. lokakuuta 1997) on entinen suomalainen kilpakävelijä, joka edusti Espoon Tapioita. Häntä valmensivat Pekka Muinonen ja Tero Jantunen. Nummi ilmoitti tammikuussa 2018 keskeyttävänsä kilpauransa toistaiseksi rasitusmurtumien vuoksi. Nummi on voittanut 10 kilometrin kävelyn SM-kultaa Kalevan kisoissa vuosina 2014 ja 2015. Viestijuoksun SM-kilpailuissa hän on saavuttanut 3 × 3 000 metrin kävelyviestissä kultaa vuosina 2014, 2015, 2016 ja 2020 sekä hopeaa vuonna 2013. Nummen ennätysaika 10 000 metrin ratakävelyssä on 45.44,53, jonka hän käveli Eskilstunassa alle 20-vuotiaiden EM-kilpailuissa heinäkuussa 2015 sijoittuen kuudenneksi. Samalla hän paransi Sari Essayahin hallussa ollutta 22-vuotiaiden Suomen ennätystä 21 sekunnilla. Nummen aika 46.16 vuoden 2015 Kalevan kisojen 10 kilometrin kävelyssä oli 19-vuotiaiden Suomen ennätys. Edellinen ennätys 47.33 oli Krista Ranta-Peren hallussa. Vuonna 2016 Nummi paransi ennätystä ensin Tšekin Poděbradyssa aikaan 45.49 ja myöhemmin maantiekävelyn SM-kisoissa Turussa aikaan 45.01. == Saavutukset == * 10 kilometrin kävelyn SM-kultaa: 2014, 2015 == Lähteet == Luokka:Suomalaiset kävelijät Luokka:Vuonna 1997 syntyneet Luokka:Elävät henkilöt
Faridabadin piirikunta

Faridabadin piirikunta (, ) on yksi Intian Haryanan osavaltion 21 piirikunnasta. Piirikunta rajautuu pohjoisesta Delhiin, idästä Uttar Pradeshiin, etelästä Palwalin piirikuntaan ja lännestä Gurgaonin piirikuntaan. Piirikunnassa oli vuoden 2011 väestönlaskennassa 1 809 733 asukasta. == Lähteet == Luokka:Haryanan piirikunnat
Fatehabadin piirikunta

Fatehabadin piirikunta (, ) on yksi Intian Haryanan osavaltion 21 piirikunnasta. Piirikunta rajautuu pohjoisesta Punjabiin, lännestä Jindin piirikuntaan, etelästä Hisarin piirikuntaan ja idästä Sirsan piirikuntaan. Piirikunnassa oli vuoden 2011 väestönlaskennassa 942 011 asukasta. == Lähteet == Luokka:Haryanan piirikunnat
Axel Mörne

Axel Alfred Mörne (31. toukokuuta 1886 Nauvo – 17. lokakuuta 1935 Helsinki) oli suomalainen arkkitehti. Mörnen vanhemmat olivat nimismies Alfred Theodor Mörne ja Maria Emilia Lindqvist. Hän pääsi ylioppilaaksi 1907 Turun reaalilyseostaYlioppilasmatrikkeli 1905–1907. ja valmistui arkkitehdiksi Teknillisestä korkeakoulusta 1915. Mörne toimi arkkitehtina yleisten rakennusten ylihallituksessa, sosiaalihallituksessa ja sosiaaliministeriössä. Hän toimi myös Vaasan läänin lääninarkkitehtina ja yksityisarkkitehtina. Mörne suunnitteli 1920-luvulla useita sairaala- ja kunnalliskotirakennuksia muun muassa Seinäjoen, Tyrvään, Oulun, Halikon, Siilinjärven, Mikkelin, Harjavallan ja Tammisaaren uusien piirimielisairaaloiden rakennukset. Hän suunnitteli myös yksityisille huvilarakennuksia lähinnä Tammisaaren ympäristöön. == Rakennuksia == * Koljonvirran vanhainkoti, sittemmin mielisairaala, Iisalmi, 1924 * Oulun piirimielisairaala, 1925 * Harjamäen sairaala, Siilinjärvi 1926Harjamäen historiaa * Kuolismaan sairasmaja, 1926Kuolismaan sairasmaja. Kettusviesti 2/2013. * Rauhan sairaala 1926 * Koppolan kunnalliskoti, Joensuu 1927–1928Koppolan sairaala. Kysy kirjastonhoitajalta. * Moision piirimielisairaala, Mikkeli 1920-luvun lopulla Porrassalmen historiallinen maisema. Valtakunnallisesti merkittävät rakennetut kulttuuriympäristöt. * Toivola-rakennus, Halikon sairaala 1931 * Nauvossa useita julkisia, yksityisiä ja liikerakennuksia == Lähteet == Luokka:Suomalaiset arkkitehdit Luokka:Vuonna 1886 syntyneet Luokka:Vuonna 1935 kuolleet
Gurgaonin piirikunta

Gurgaonin piirikunta (, ) on yksi Intian Haryanan osavaltion 21 piirikunnasta. Piirikunta rajautuu pohjoisesta Jhajjarin piirikuntaan ja Delhiin, idästä Faridabadin piirikuntaan, etelästä Mewatin piirikuntaan ja lännestä Rewarin piirikuntaan. Piirikunnassa oli vuoden 2011 väestönlaskennassa 1 514 432 asukasta. == Lähteet == Luokka:Haryanan piirikunnat
Hisarin piirikunta

Hisarin piirikunta (, ) on yksi Intian Haryanan osavaltion 21 piirikunnasta. Piirikunta rajautuu pohjoisesta Fatehabadin piirikuntaan, idästä Jindin ja Rohtakin piirikuntiin, etelästä Bhiwanin piirikuntaan ja lännestä Rajasthaniin. Piirikunnassa oli vuoden 2011 väestönlaskennassa 1 743 931 asukasta. == Lähteet == Luokka:Haryanan piirikunnat
Jindin piirikunta

Jindin piirikunta (, ) on yksi Intian Haryanan osavaltion 21 piirikunnasta. Piirikunta rajautuu pohjoisesta Punjabin osavaltioon ja Kaithalin ja Karnalin piirikuntiin, idästä Panipatin ja Sonipatin piirikuntiin, lännestä Fatehabadin ja Hisarin piirikuntiin ja etelästä Rohtakin piirikuntaan. Piirikunnassa oli vuoden 2011 väestönlaskennassa 1 334 152 asukasta. == Lähteet == Luokka:Haryanan piirikunnat
Jhajjarin piirikunta

Jhajjarin piirikunta (, ) on yksi Intian Haryanan osavaltion 21 piirikunnasta. Piirikunta rajautuu pohjoisesta Rohtakin piirikuntaan, lännestä Delhiin, etelästä Rewarin ja Gurgaonin piirikuntiin ja lännestä Bhiwanin piirikuntaan. Piirikunnassa oli vuoden 2011 väestönlaskennassa 958 405 asukasta. == Lähteet == Luokka:Haryanan piirikunnat
Kaithalin piirikunta

Kaithalin piirikunta (, ) on yksi Intian Haryanan osavaltion 21 piirikunnasta. Piirikunta rajautuu idästä Kurukshetran ja Karnalin piirikuntiin, lounaasta Jindin piirikuntaan ja luoteesta Punjabin osavaltioon. Piirikunnassa oli vuoden 2011 väestönlaskennassa 1 074 304 asukasta. == Lähteet == Luokka:Haryanan piirikunnat
Karnalin piirikunta

Karnalin piirikunta (, ) on yksi Intian Haryanan osavaltion 21 piirikunnasta. Piirikunta rajautuu pohjoisesta Kurukshetran piirikuntaan, lännestä Kaithalin piirikuntaan, etelästä Jindin ja Panipatin piirikuntiin ja idästä Uttar Pradeshiin. Piirikunnassa oli vuoden 2011 väestönlaskennassa 1 505 324 asukasta. == Lähteet == Luokka:Haryanan piirikunnat
Kurukshetran piirikunta

Kurukshetran piirikunta (, ) on yksi Intian Haryanan osavaltion 21 piirikunnasta. Piirikunta rajautuu pohjoisesta Ambalan piirikuntaan, idästä Yamunanagarin piirikuntaan, etelästä Karnalin piirikuntaan ja lounaasta Kaithalin piirikuntaan. Piirikunnassa oli vuoden 2011 väestönlaskennassa 964 655 asukasta. == Lähteet == Luokka:Haryanan piirikunnat
Mahendragarhin piirikunta

Mahendragarhin piirikunta (, ) on yksi Intian Haryanan osavaltion 21 piirikunnasta. Piirikunta rajautuu pohjoisesta Bhiwanin piirikuntaan, idästä Rewarin piirikuntaan ja etelästä Rajasthaniin. Piirikunnassa oli vuoden 2011 väestönlaskennassa 922 088 asukasta. == Lähteet == Luokka:Haryanan piirikunnat
Mewatin piirikunta

Mewatin piirikunta (, ) on yksi Intian Haryanan osavaltion 21 piirikunnasta. Piirikunta rajautuu lännestä ja etelästä Rajasthanin osavaltioon, idästä Palwalin piirikuntaan ja pohjoisesta Gurgaonin piirikuntaan. Piirikunnassa oli vuoden 2011 väestönlaskennassa 1 089 263 asukasta. == Lähteet == Luokka:Haryanan piirikunnat
Palwalin piirikunta

Palwalin piirikunta (, ) on yksi Intian Haryanan osavaltion 21 piirikunnasta. Piirikunta rajautuu idästä ja etelästä Uttar Pradeshiin, lännestä Mewatin piirikuntaan ja pohjoisesta Faridabadin piirikuntaan. Piirikunnassa oli vuoden 2011 väestönlaskennassa 1 042 708 asukasta. == Lähteet == Luokka:Haryanan piirikunnat
Panchkulan piirikunta

Panchkulan piirikunta (, ) on yksi Intian Haryanan osavaltion 21 piirikunnasta. Piirikunta rajautuu lännestä Punjabiin ja Chandigarhiin, idästä Himachal Pradeshiin ja etelästä Ambalan piirikuntaan. Piirikunnassa oli vuoden 2011 väestönlaskennassa 561 293 asukasta. == Lähteet == Luokka:Haryanan piirikunnat
Panipatin piirikunta

Panipatin piirikunta (, ) on yksi Intian Haryanan osavaltion 21 piirikunnasta. Piirikunta rajautuu pohjoisesta Karnalin piirikuntaan, lännestä Jindin piirikuntaan, etelästä Sonipatin piirikuntaan ja idästä Uttar Pradeshiin. Piirikunnassa oli vuoden 2011 väestönlaskennassa 1 205 437 asukasta. == Lähteet == Luokka:Haryanan piirikunnat
Rewarin piirikunta

Rewarin piirikunta (, ) on yksi Intian Haryanan osavaltion 21 piirikunnasta. Piirikunta rajautuu pohjoisesta Jhajjarin ja Gurgaonin piirikuntiin, lännestä Mahendragarhin piirikuntaan ja etelästä Rajasthanin osavaltioon. Piirikunnassa oli vuoden 2011 väestönlaskennassa 900 332 asukasta. == Lähteet == Luokka:Haryanan piirikunnat
Rohtakin piirikunta

Rohtakin piirikunta (, ) on yksi Intian Haryanan osavaltion 21 piirikunnasta. Piirikunta rajautuu pohjoisesta Hisarin, Jindin ja Sonipatin piirikuntiin, etelästä Jhajjarin piirikuntaan ja lännestä Bhiwanin piirikuntaan. Piirikunnassa oli vuoden 2011 väestönlaskennassa 1 061 204 asukasta. == Lähteet == Luokka:Haryanan piirikunnat